पाएं अपने शहर की ताज़ा ख़बरें और फ्री ई-पेपरडाउनलोड करें
सागर के मोतीनगर थाना क्षेत्र में शुक्रवार दोपहर कबाड़ दुकान में आग लग गई। पड़ोसियों ने दुकान से धुआं निकलते देखा तो अफरा-तफरी मच गई। तुरंत पुलिस और फायर फाइटर को सूचना दी। खबर मिलते ही मोतीनगर पुलिस मौके पर पहुंची। वहीं कुछ समय में फायर फाइटर घटनास्थल पर पहुंच गई। आग को बुझाने की मशक्कत शुरू की गई। करीब एक घंटे की मशक्कत के बाद आग को बुझाया जा सका।
इसके बाद भी आग सुलगती रही। जिसे देख पुलिस ने जेसीबी बुलाई और सामान को हटवाया और पानी डाला गया। तब जाकर आग पूरी तरह शांत हो सकी। आग लगने का कारण स्पष्ट नहीं हो सका है।
मोतीनगर थाना क्षेत्र में फिरोज खान की कबाड़ दुकान है। दुकान में प्लास्टिक का सामान, रद्दी पेपर और अन्य सामान भरा हुआ था। शुक्रवार दोपहर अचानक दुकान में आग लग गई।
दुकान संचालक फिरोज ने बताया आग लगने से 4 से 5 लाख का नुकसान हुआ है। आग लगने का कारण पता नहीं चल सका है। इधर, पुलिस और प्रशासन की टीम ने मौके पर पहुंचकर घटनाक्रम की जानकारी ली है। वहीं नुकसानी का पंचनामा बनाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn